**О Б А В Е Ш Т Е Њ Е**

**О УПИСУ ДЕЦЕ У ПРВИ РАЗРЕД ОСНОВНЕ ШКОЛЕ**

**ЗА ШКОЛСКУ 2019/20.ГОДИНУ**

**У ПРВИ РАЗРЕД школске 2019/20. године уписују се деца рођена између 1.3.2012. и 28.2.2013. године.**

У одређеним околностима, када је то у најбољем интересу детета, може се одложити упис у први разред за годину дана од стране школе. Одлагање уписа у школу врши се на основу мишљења интерресорне комисије које садржи доказе о потреби одлагања и предлог мера додатне образовне, здравствене или социјалне подршке детету у периоду до поласка у школу.

Дете старости од шест до шест и по година уписује се у први разред након провере спремности за полазак у школу (превремени упис). Школа је дужна да организује проверу спремности.

Ако дете старије од седам и по година због болести или из других разлога није уписано у први разред, може се уписати у први или одговарајући разред на основу предходне провере знања.

**УПИС** ће се обављати код секретара школе од **1.4. до 31.5.2019.**године по следећем распореду:

**понедељак, уторак, четвртак, петак**

**од 8.00 до 12.00 часова**

**среда**

**од 15.00 до 18.30 часова**

**Документа потребна за упис су:**

1. **потврда о обављеном лекарском прегледу детета;**
2. **извод из матичне књиге рођених који може бити старији од 6 месеци;**
3. **уверење о завршеном припремном предшколском програму детета;**
4. **доказ о пребивалишту – пријава пребивалишта за дете или лична карта родитеља/ старатеља на увид.**

Основна школа ,,20. октобар“, поред **редовне наставе**, организује **продужени боравак и целодневну наставу** за ученике првог и другог разреда.

**Продужени боравак**

**Организован је у обе смене, од 7.30 до 18 часова.** Ученици имају редован распоред часова, а пре или после наставе време проводе у боравку са децом из различитих одељења у изради домаћих задатака, кроз заједничке рекреативне, спортске, креативне активности. Због тога се дешава да део школских обавеза остане и за рад код куће. Време одласка из продуженог боравка није исто за све ученике, јер родитељи у различито време долазе по децу.

**Целодневна настава**

Редовна настава, ваннаставне активности и самостални рад ученика у одељењима целодневне наставе реализују два учитеља **од 8 до 15.30 часова** и обавезно је присуство ученика у том периоду. Могућност ранијег изласка постоји само у ретким и оправданим случајевима. Учитељ ради са ученицима до 16 часова, а затим је обезбеђено дежурство учитеља у продуженом боравку до 18 часова.

Од трећег разреда и ова одељења иду у школу по сменама.

Због потребе великог броја родитеља за оваквим обликом наставе, а у складу са могућностима школе, у школској 2019/20. години планиран је упис**два** одељења целодневне наставе, тачније педесет ученика.

Предност при упису имају:

1. деца без родитељског старања (потребно је приложити одговарајућу потврду Центра за социјални рад);
2. деца самохраних родитеља (потребно је приложити доказ о статусу);
3. деца чија су оба родитеља запослена (потребно је приложити потврду о запослењу).

Уколико буде слобдних места или у случају више заинтересованих који испуњавају претходно наведене критеријуме, као додатни критеријум размотриће середослед пријављивања за целодневну наставу.

Поштовани родитељи, на ваше потребе одговорићемо у складу са могућностима школе.

Захваљујемо на сарадњи.

Директор школе

Бранислав Недељковић